Istočna Anadolija
Istočna Anadolija (turski: Doğu Anadolu Bölgesi) je jedna od sedam geografskih regija Turske. Omeđena je turskim regijama: Centralna Anadolija na zapadu, Crnomorskom regijom na sjeveru, Jugoistočnom Anadolijom na jugu kao i sa Irakom na jugu, Iranom, Azerbajdžanom, Armenijom i Gruzijom na istoku. Regija i njen naziv su prvi put definisani na Prvom geografskom kongresu održanom 1941. godine. Ovo je regija sa najvećom prosječnom nadmorskom visinom, najvećom geografskom površinom i najmanjom prosječnom gustinom stanovništva u Turskoj.